

3/B napirend
Munkaköri leírás
Munkáltató: Sajószöged Község Önkormányzata - 3599 Sajószöged, Ady E. út 71. – a Sajószöged Önkormányzat Községüzemeltetési Kft. (adószám: 11588243-2-05) egyedüli tulajdonosa.
Képviseli: dr. Gulyás Mihály polgármester
Munkavállaló: Berecz Róbert (3580 Tiszaújváros, Örösi út 119. 1 a. alatti lakos, született: Miskolc, 1982.04.17., a.n.: Gondol Erzsébet).
Munkakör megnevezése: Ügyvezető
FEOR szám: 1210
Munkahelye: 3599 Sajószöged, Komp út 2.
Feladatai:
1. Munkavállaló főbb feladatait, jogkörét és felelősségét a Kft. szervezeti és működési szabályzata tartalmazza, de ezen túlmenően köteles minden olyan feladatot ellátni, amely a Kft. irányításával kapcsolatosan felmerül, és nem tartozik a Munkáltató hatáskörébe.
2. Munkavállaló köteles betartani a tevékenységére vonatkozó jogszabályi előírásokat, melyekbe Sajószöged Község Önkormányzata rendeleteit is bele kell érteni. Ezen túlmenően a Munkavállaló köteles végrehajtani a Képviselő-testület határozataiban foglaltakat.
3.Önállóan jogosult a Sajószöged Önkormányzat Községüzemeltetési Korlátolt Felelősségű Társaság képviseletére.
4. Gyakorolja a Kft. munkavállalói vonatkozásában a munkáltatói jogokat.
5. Gondoskodik a tulajdonos hatáskörébe tartozó döntések, javaslatok előkészítéséről.
6. Gondoskodik a Kft. éves üzleti tervének elkészítéséről, azok végrehajtásáról.
7. Gondoskodik az üzleti könyvek szabályszerű vezetéséről.
8. Gondoskodik a tagjegyzék vezetéséről, az abban bekövetkező változásokat a jegyzéken átvezeti, és a módosított tagjegyzéket benyújtja az illetékes Cégbíróságnak.
9. Gondoskodik az alapító által hozott határozatok végrehajtásáról.
10. Biztosítja a Kft. működési és gazdálkodási feltételeit.
11. Gondoskodik a Kft. társasági vagyonának kezeléséről, gyarapításáról, védelméről, a társasági cél szerinti felhasználásáról.
12. A Kft. tevékenységéről évente beszámol a Képviselő-testületnek.
13. Az alapító éves költségvetésének előkészítéséhez határidőre a társaság működéséről adatot szolgáltat.
14. Gondoskodik a feladatköréhez kapcsolódó képviselő-testületi és bizottsági előterjesztések előkészítéséről.
15. Részt vesz a kapcsolódó bizottsági és képviselő-testületi üléseken.
16. Kapcsolatot tart a hivatal tisztségviselőivel, az állami közigazgatás szerveivel, önkormányzati képviselőkkel, bizottságokkal, a Felügyelő Bizottság tagjaival.
17. Aláírási és utalványozási jogkör.
18. Pénztárellenőri feladatok ellátása.
19. Adatot, információt szolgáltat a könyvelési szolgáltatás ellátásához.
A Kft. operatív irányítását a szervezeti és működési szabályzat III./4. Pontja tartalmazza.
Munkavégzéshez szükséges végzettség, ismeret: Felsőfokú iskolai végzettség, B kategóriás jogosítvány.
Hatáskör: Hatásköre a munkáltatója által kijelölt feladatok ellátására terjed ki.
Felelősség: Felelős a hatályos jogszabályok betartásáért, munkahelyi fegyelem megtartásáért.
Közvetlen felettese: Tulajdonos képviselője.
Közvetlen beosztottjai: A Kft. munkavállalói.
Őt helyettesítheti: Egyedi megbízás szerinti személy.
Ő helyettesítheti: Egyedi megbízás szerint.
Ezen munkaköri leírás visszavonásig érvényes.

Kelt: Sajószöged, 2012. július hó 6. napján
Kiegészítve 2019. szeptember 12.
	……………………………..				………………………………...
Berecz Róbert						dr. Gulyás Mihály
munkavállaló						     polgármester
							      munkáltató

